માહેર પર્વતારોહકો એડમન્ડ હિલેરી અને તેનઝિંગ નોરગે જે રસ્તેથી ચડેલા એ દક્ષિણનો માર્ગ આરોહણ માટે પસંદ કરવામાં આવ્યો હતો. ડૉક્યુમેન્ટરીમાં ટીમનું સિલેક્શન કઈ રીતે થયું ત્યાંથી લઈને છેક એવરેસ્ટ પર ભારતનો ધ્વજ ફરકાવવા સુધીની તમામ વિગતો દર્શાવવામાં આવી છે. આ યાત્રામાં સાત મહિલા યાત્રીઓએ અનુભવેલી મુશ્કેલીઓ અને પડકારોનું પણ અદ્ભુત નિરૂપણ થયું છે. ડિસ્કવરી ચૅનલના કૅમેરાઓએ કેટલાંક દુર્લભ દૃશ્યોને કચકડે મઢી લીધાં છે, જે કદાચ ટેલિવિઝન પર ભાગ્યે જ જોવા મળ્યાં હશે. અચાનક જ થયેલી હિમવર્ષા, અચાનક ઊંચી હિમશિલાનું ધસવું, નેપાલી શેરપાનું એક બર્ફીલી ખાઈમાં પડી જવાને કારણે મૃત્યુ થવું... આવા દુખદ, ડરામણા અને સંઘર્ષના પડકારોને કૅમેરામાં કંડારવામાં આવ્યા છે.